Biroul Permanent 

al Parlamentului

Republicii Moldova

În conformitate cu prevederile art. 73 din Constituţia Republicii Moldova şi art. 47 din Regulamentul Parlamentului Republicii Moldova se înaintează, cu titlu de iniţiativă legislativă, proiectul de lege pentru modificarea Legii nr. 96-XVI
din 13 aprilie 2007 privind achiziţiile publice.
Anexă:  1. Proiectul de lege.
 2. Nota informativă.

Deputaţii:

proiect

LEGE
pentru modificarea Legii nr. 96-XVI
din 13 aprilie 2007 privind achiziţiile publice

Parlamentul adoptă prezenta lege organică.

    Art.I. - Legea nr.96-XVI din 13 aprilie 2007 privind achiziţiile publice (Monitorul Oficial al Republicii Moldova, 2007, nr.107-111, art.470), se modifica dupa cum urmeaza:
1. La art.  1 notiunea “Agenţia Rezerve Materiale, Achiziţii Publice şi Ajutoare Umanitare - autoritate administrativă centrală care efectuează reglementarea de stat, supravegherea, controlul şi coordonarea interramurală în domeniul achiziţiilor publice;” va avea urmatorul continut “Agenţia Achiziţii Publice - autoritate administrativă de specialitate care asigurara transparenţa şi eficienţei achiziţiilor publice, efectuează implementarea actelor normative în domeniul achiziţiilor publice, efectuează supravegherea, controlul şi coordonarea interramurală în domeniul achiziţiilor publice.”
2. La art. 8 alin. (1) va avea urmatorul continut
“(1) Agenţia Achiziţii Publice - denumită în continuare Agenţie, este o autoritate administrativă  de specialitate cu statut de persoană juridică, în subordinea Ministerului Finantelor, constituită în scopul implementarii actelor normative în domeniul achiziţiilor publice, efectuării supravegherii, controlului şi coordonării interramurale în domeniul achiziţiilor publice. Agenţia are autonomie funcţională.
3. La art. 19 alin. (3) cifra “200000” se substituie prin cifra “50000”, cifra “1000000” se substituie prin cifra “100000”,  

4. La art. 26 
alin. (4) cifra “15” se substituie prin cifra “20”, iar cuvintele “ la cel putin 10 zile” se substituie prin cuvintele “cu cel mult 5 zile”
alin. (5) cifra “3” se substituie prin cifra “10”, cifra “10” se substituie prin cifra “15”, cifra “2” se substituie prin cifra “5” cifra “5” se substituie prin cifra “10”.
5.  La art. 33 alin. (1) lit. k) se exclude.

6. La art. 47
alin. (1) va avea urmatorul conţinut:

“(1) În termen de 3 zile calendaristice de la data la care a acceptat oferta, autoritatea contractantă va expedia ofertanţilor desemnati cistigatori o comunicare scrisă despre acceptarea ofertei. Ceilalţi ofertanţi participanţi la licitaţie vor fi informaţi in aceleasi conditii despre motivele respingerii ofertei.

alin. (5) se exclude.
7. La art. 54 alin. (5) cuvintele “100 000 de lei şi la achiziţia de lucrări a cărei valoare estimativă depăşeşte  500 000 de lei,” se substituie prin cuvintele “pragurile menţionate la art.2 alin.(1)” in continuare dupa text.
8. Art. 58 se exclude.

  Art.II. -    Prezenta lege intră în vigoare în termen de o luna de la data publicării.


    PREŞEDINTELE  PARLAMENTULUI

Notă informativă

asupra proiectului de Lege pentru modificarea
Legii privind achiziţiile publice nr. 96-XVI din 13.04.2007

Prezentul proiect de lege este elaborat in scopul asigurarii transparentei utilizarii banilor publici.

Unul din mecanismele de utilizare a banilor publici o reprezintă satisfacerea necesităţilor de bunuri, lucrări şi servicii în bază de concurs. Astfel, orice autoritate contractantă (în condiţiile art. 12 al legii nr. 96-XVI din 13.04.2007) este obligată de a contracta bunuri lucrări sau servicii într-un mod transparent. Avînd în vedere faptul că Republica Moldova tinde spre implementarea bunelor practici Europene, inclusiv aderarea la Acordul OMC privind achiziţiile publice Guvernamentale, fortificarea şi sporirea transparenţei în acest domeniu reprezintă unul din obiectivele de bază care urmează a fi realizate.

Agenţia Achiziţii Publice a fost înfiinţată în subordinea Ministerului Finanţelor cu statut de persoană juridică în temeiul Hotărîrii Guvernului nr. 747 din 24.11.2009, astfel fiindui modificata denumirea ei, respectiv a aparut necesitatea de a  opera modificări de rigoare în art. 1 şi art. 8.

Întru asigurarea unei transparenţe maxime şi planificării din timp a procedurilor de achiziţie publică, anunţul de intenţie prevăzut în art. 19, urmează a fi întocmit şi publicat începînd cu pragurile noi propuse 50.000 pentru bunuri si 100.000 pentru lucrari. Pragurile existente prevăzute pentru publicarea obligatorie a anunţurilor de intenţia sunt prea înalte şi nu asigură nici cel puţin minimul necesar de transparenţă al procedurilor de achiziţie publică care sunt planificate pentru a fi desfăşurate de către autorităţile contractante. Totodată este de menţionat că publicarea anunţului de intenţie nu obligă autorităţile contractante de a desfăşura procedura de achiziţie, dacă din motive obiective (ca exemplu lipsa surselor financiare, dispariţia necesităţii de bunurile corespunzătoare etc.) acestea nu vor putea fi iniţiate.

Efectuarea mai multor evaluări a sistemului de achiziţii publice, inclusiv de experţii internaţionali, a scos în evidenţă termenii restrănşi de desfăşurare a procedurilor de achiziţie publică. Acest fapt deasemnea se răsfrănge negativ asupra transparenţei în acest domeniu, deoarece termenul de 2 zile pentru desfăşurarea unui concurs este insuficient pentru un ofertant de a întocmi oferta calitativ şi de a obţine de la organele de stat documentele corespunzătoare necesare a fi prezentate o dată cu oferta. Întru înlăturarea unor asemenea obstacole se propune de a  modificarea art. 26 prin extinderea termenilor de desfăşurare a procedurilor de achiziţie publică cu un termen suplimentar de 5 pentru bunuri si servicii si  10 zile pentru lucrari .

Articolul 33 prevede procedurile de achiziţie publică care pot fi aplicate de către autorităţile contractante. Litera k) prevede desfăşurarea unei proceduri de achiziţie publică prin intermediul Bursei Universale de Mărfuri.


La implementarea acestei proceduri au fost depistate unele deficienţe care nu asigură pe deplin eficienţa unui asemenea mecanism.


Astfel, s-a constat faptul că o barieră pentru participarea operatorilor economici o reprezintă achitarea comisionului (taxei bursiere) de 0,5 la sută din valoarea contractului pe Contul Bursei Universale de Mărfuri. Achitarea unor comisioane din start, pînă la realizarea contractului de achiziţie, creează dificultăţi şi incomodităţi operatorilor economici, mai mult ca atît unele din aceste contracte nu sunt realizate pe deplin sau chiar sunt reziliate din motivul lipsei surselor financiare. În asemenea condiţii, în cadrul procedurilor desfăşurate prin mecanismul bursier se atestă o participare pasivă a potenţialilor operatori economici. 
Ca exemplu pe parcursul anului 2008, au fost desfăşurate 217 licitaţii prin intermediul Bursei Universale de Mărfuri a Moldovei, unde în cadrul a 61 licitaţii, din motivele sus menţionate, nu a fost depusă nici o ofertă. Pe parcursul anului 2009, au fost desfăşurate 243 licitaţii prin intermediul Bursei Universale de Mărfuri a Moldovei, în cadrul cărora, întru asigurarea participării operatorilor economici, a fost prelungit termenul de depunere a ofertelor în cadrul a 37 licitaţii, iar în cadrul a 34 licitaţii nu a fost depusă nici o ofertă.


Pe de altă parte, este de menţionat şi faptul că achitarea comisionului, afectează şi preţurile propuse de operatorii economici, care includ aceste cheltuieli în costul total al ofertei. În asemenea condiţii (includerea comisionului în costul ofertei), autoritatea contractantă este cea care achită comisionul respectiv într-un mod indirect din contul banilor publici. 


Reieşind din situaţia creată se propune excluderea lit.k) din art. 33 şi art. 58. O data cu exluderea acestor norme bunurile ce erau procurate prin bursa (produse petroliere, carbune, mijloace de transport, produse oleiginoase) se vor procura prin desfasurarea procedurii clasice – licitatii deschise.

O altă prevedere care împiedică asigurarea transparenţei o reprezintă înstiinţarea diferenţiată a operatorilor economici despre rezultatele procedurii de achiziţie. Actualmente, art. 47 prevede că operatorul economic desemnat căştigător urmează a fi înştiinţat în termen de 3 zile din momentul emiterii deciziei, iar operatorii economici a căror oferte nu au fost desemnate căştigătoare urmează a fi înştiinţaţi în termen de 10 zile de la data încheierii contractului. Pe de o parte, aceste prevederi nu asigură informarea operativă şi obiectivă  a tuturor ofertanţilor, iar pe de altă parte, afectează şi mecanismul de soluţionare a contestaţiilor, deoarece operatorul economic necăştigător poate depune o contestaţie în termen de 10 zile din momentul înştiinţării despre rezultatele procedurii, termen în care contractele deja pot fi înregistrate sau chiar parţial executate. Modificările la art. 47 vin să îmbunătăţească transparenţa pe segmentul comunicării rezultatelor procedurilor de achiziţie, precum şi vor exclude mecanismul subiectiv prin crare se creează obstacole în informarea rapidă şi eficientă  a tuturor ofertanţilor.


Una din procedurile simplificate de contractare a bunurilor, lucrărilor şi serviciilor o reprezintă concursul prin cererea ofertelor de preţuri. Această procedură se desfăşoară în cazul în care valoarea estimativă a bunurilor sau serviciilor nu depăşeşte 200 mii lei, iar a lucrărilor 1 mil. lei. Întru asigurarea transparenţei, actualmente, alin. 5) din articolul menţionat prevede publicarea obligatorie a anunţului de desfăşurare a concursurilor dacă valoarea estimativă a achiziţiei de bunuri şi servicii depăşeşte 100 mii lei, iar în cazul lucrărilor 500 mii lei. Achiziţiile publice valoarea estimativă a cărora sunt mai mici decăt pragurile menţionate (100 mii lei şi 500 mii lei) se desfăşoară prin invitarea directă a operatorilor economici pentru participare la concurs. Investigaţiile de rigoare au demonstrat faptul că asemenea concursuri fără publicare se desfăşoară în multe cazuri post livrare, pentru legalizarea procedurilor de plată. Astfel, se invită de obicei doar operatorii economici comozi autorităţii contractante, sau se solicită unui operator economic cunoscut să prezinte încă două oferte pentru simularea procedurii de concurs. 
Pe parcursul anului 2009, în rezultatul procedurii cererii ofertelor de preţuri fără publicare, au fost încheiate 15896 contracte în sumă totală de peste un miliard lei (1.013.158.484.) În rezultatul desfăşurării procedurii cererii ofertelor de preţuri cu publicare obligatorie, au fost încheiate în aceeaşi perioadă 1982 contracte în sumă totală de dou sute milione lei (202.246707,80).
In acest contexte concluzionam ca o buna parte din banii publici se utilizează prin aplicarea unei proceduri netransparente şi ineficiente, motiv pentru care se impune imperios operea de modificări în art. 54 prin excluderea pragurilor de la care se iniţiază publicarea anunţurilor, adica toate achizitiile sa fie efectuate in mod obligatoriu prin publicarea a anunturilor de desfasurare cu exceptia achizitiilor de valoare mica (pina la 25 mii lei). Aceste modificari nu implică careva cheltuieli din partea autorităţilor contractante, Agentia Achiziţii Publice nu percepe careva taxe, pentru  publicarea anuntului în Buletinul Achiziţiilor Publice. Totodata se impune de a sublinia faptul ca toate solicitarile de publicare in buletin si  pe pagina web a Agenţiei pot fi transmise prin fax, poştă sau prin e-mail, astfel autoritatile contactante nu vor suporta careva cheltuieli pentru a se deplasa la sediul Agentiei. 
